ઘણા કોંગ્રેસી નેતાઓએ ટ્વીટ કરી 1 પૈસાના ઘટાડાની મજાક ઉડાવી. યુપીએ સરકારમાં મંત્રી રહેતા મનીષ તિવારીએ ટ્વીટ કરી કે, ‘પેટ્રોલ-ડીઝલની કિંમતોમાં થયેલા 1 પૈસાના ઘટાડા બાદ ધર્મેન્દ્ર પ્રધાન ઈચ્છતા હશે કે આખો દેશ ખુશીમાં ડાન્સ કરવા લાગે. પૂરા 1 પૈસાનો ઘટાડો! વાહ!’ કોંગ્રેસના ટ્વીટર અકાઉન્ટ પરથી પણ આ પ્રકારની ટ્વીટ કરવામાં આવી, ‘આખી સરકાર ઈંધણની કિંમત ઘટાડવા પર વિચાર જ કરતી રહી ગઈ અને ઈંધણ જાતે જ 1 પૈસા સસ્તું થઈ ગયું.’ સોશયલ મીડિયા પર ઘણા યૂઝર્સ પણ પેટ્રોલની કિંમતોને લઈને મજાક કરી રહ્યા છે.